b'\n_START_ARTICLE_\nGenrihh Jagoda\n_START_SECTION_\nKarj\xc3\xa4\xc3\xa4r n\xc3\xb5ukogude organites\n_START_PARAGRAPH_\nGenrihh Jagoda alustas karj\xc3\xa4\xc3\xa4ri 1918. aastal T\xc3\xb6\xc3\xb6liste ja Talupoegade Punaarmee K\xc3\xb5rgeimas S\xc3\xb5jalises Inspektsioonis Nikolai Podvoiski juhtimisel L\xc3\xb5unarindel ja Idarindel kuni 1919. aastani._NEWLINE_1919. aastal m\xc3\xa4\xc3\xa4rati Genrihh Jagoda V\xc3\xa4liskaubanduse Rahvakomissariaadi Kolleegiumi liikmeks;_NEWLINE_1920. aastal m\xc3\xa4\xc3\xa4rati Genrihh Jagoda T\xc5\xa1ekaa Kolleegiumi liikmeks;_NEWLINE_1921. aastal m\xc3\xa4\xc3\xa4rati Genrihh Jagoda Vene SFNV Siseasjade Rahvakomissariaadi juures asuva Riikliku Poliitvalitsuse (OGPU) esimehe Vjat\xc5\xa1eslav Men\xc5\xbeinski aset\xc3\xa4itjaks ning n\xc3\xb5ukogude s\xc3\xb5jav\xc3\xa4e ja laevastiku lojaalsuskontrolli teostava Riikliku Poliitvalitsuse eriosakonna \xc3\xbclemaks. Jagoda saavutas 1926. aastaks NSV Liidu Rahvakomissaride N\xc3\xb5ukogu juures asuvas \xc3\x9chendatud Riiklikus Poliitvalitsuses sisulise juhtpositsiooni, kuna Poliitvalitsuse juht Vjat\xc5\xa1eslav Men\xc5\xbeinski oli halveneva tervise t\xc3\xb5ttu t\xc3\xb6\xc3\xb6st pidevalt eemal.  _NEWLINE_1934. aastal p\xc3\xa4rast NSV Liidu Siseasjade Rahvakomissariaadi moodustamist ja Men\xc5\xbeinski surma t\xc3\xb5usis Jagoda siseasjade rahvakomissariks.\n_START_SECTION_\nNSV Liidu Siseasjade Rahvakomissariaadi juhina\n_START_PARAGRAPH_\nJagodal oli oluline roll GULAGi rajamises ja Sergei Kirovi tapmisele j\xc3\xa4rgnenud repressioonides. Tema juhtimisel algas 1931. aastal Valge mere kanali ehitus. Jagoda juhtis ka \xc3\xbclekuulamisi n\xc3\xa4idisprotsessi eeluurimisel, mis viis Grigori Zinovjevi ja Lev Kamenevi hukkamiseni 1936. aasta augustis.\n_START_SECTION_\n"N\xc3\xb5ukogudevastane trotskistlik-zinovjevlik keskus"\n_START_PARAGRAPH_\n19.\xe2\x80\x9324. augustini 1936 viidi Moskvas l\xc3\xa4bi Jagoda juhitud NSV Liidu Siseasjade Rahvakomissariaadi Riikliku Julgeoleku Peavalitsuse poolt ette valmistatud ja lavastatud avalik poliitiline kohtuprotsess N\xc3\xb5ukogudevastase trotskistliku-zinovjevliku keskuse (\xc2\xab\xd0\x90\xd0\xbd\xd1\x82\xd0\xb8\xd1\x81\xd0\xbe\xd0\xb2\xd0\xb5\xd1\x82\xd1\x81\xd0\xba\xd0\xb8\xd0\xb9 \xd0\xbe\xd0\xb1\xd1\x8a\xd0\xb5\xd0\xb4\xd0\xb8\xd0\xbd\xd0\xb5\xd0\xbd\xd0\xbd\xd1\x8b\xd0\xb9 \xd1\x82\xd1\x80\xd0\xbe\xd1\x86\xd0\xba\xd0\xb8\xd1\x81\xd1\x82\xd1\x81\xd0\xba\xd0\xbe-\xd0\xb7\xd0\xb8\xd0\xbd\xd0\xbe\xd0\xb2\xd1\x8c\xd0\xb5\xd0\xb2\xd1\x81\xd0\xba\xd0\xb8\xd0\xb9 \xd1\x86\xd0\xb5\xd0\xbd\xd1\x82\xd1\x80\xc2\xbb) s\xc3\xbc\xc3\xbcasja arutamine. Keskuse juhtimises s\xc3\xbc\xc3\xbcdistati Grigori Zinovjevit ja Lev Kamenevi. K\xc3\xb5ik esimest 16 kohtualust m\xc3\xb5isteti s\xc3\xbc\xc3\xbcdi ja surma mahalaskmise l\xc3\xa4bi, kuid 10. septembril m\xc3\xb5istis NSV Liidu \xc3\x9clemkohus "s\xc3\xbc\xc3\xbcteokoosseisu puudumise t\xc3\xb5ttu" \xc3\xb5igeks \xc3\x9cK(b)P KK sekret\xc3\xa4ri Jossif Stalini poliitilised vastased Nikolai Buhharini ja Aleksei R\xc3\xb5kovi.'